CELEX: 32012R0105
Language: da
Date: 2012-02-07 00:00:00
Title: Kommissionens gennemførelsesforordning (EU) nr. 105/2012 af 7. februar 2012 om tarifering af varer i den kombinerede nomenklatur

9.2.2012   
            
            
               DA
            
            
               Den Europæiske Unions Tidende
            
            
               L 36/21
            
         KOMMISSIONENS GENNEMFØRELSESFORORDNING (EU) Nr. 105/2012
   af 7. februar 2012
   om tarifering af varer i den kombinerede nomenklatur
   EUROPA–KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur.
            
         
               (3)
            
            
               Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2, ud fra den begrundelse, der er anført i kolonne 3.
            
         
               (4)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   De varer, der er anført i kolonne (1) i skemaet i bilaget, tariferes i den kombinerede nomenklatur i den i kolonne (2) i skemaet nævnte KN-kode.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 7. februar 2012.
      
         
            På Kommissionens vegne For formanden
         
         Algirdas ŠEMETA
         
            Medlem af Kommissionen
         
      
   
   
      (1)  EFT L 256 af 7.9.1987, s. 1.
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  En flerfunktionsmaskine med skanner og elektrostatisk printer; den måler ca. 62 × 76 × 98 cm og vejer ca. 153 kg.
                  Den har automatisk dokumentføder for kopiering af tosidede originaler, to papirbakker, betjeningspanel, en RAM-hukommelse på 2,5 GB og en indbygget harddisk på 80 GB. Den har grænseflader til Ethernet-, WLAN- og USB-stik.
                  Maskinen har følgende funktioner:
                  
                              —
                           
                           
                              skanning
                           
                        
                              —
                           
                           
                              udskrivning og
                           
                        
                              —
                           
                           
                              digital kopiering.
                           
                        Den kan også sende skannede dokumenter over internettet ("e-mail/internetfax").
                  Maskinen kan reproducere indtil 51 A4-sider i minuttet. Den kan også forstørre eller formindske de billeder, den skanner (zoom fra 25 til 400 %). Og den har en skanningshastighed på 70 billeder i minuttet.
                  Dens printopløsning er 1 200 × 1 200 dpi til ren tekst og 600 × 600 dpi til billeder. Kopieringsopløsningen er 600 × 600 dpi.
                  Maskinen fungerer enten autonomt som kopieringsmaskine ved at skanne originalen og printe kopierne på den elektrostatiske printer, eller, når den er tilsluttet et datanet eller en automatisk databehandlingsmaskine, som printer, som skanner og til internetfaxtransmission.
               
               
                  8443 31 80
               
               
                  Tariferingen i henhold til almindelig tariferingsbestemmelse 1 og 6 vedrørende den kombinerede nomenklatur og teksten til KN-kode 8443, 8443 31 og 8443 31 80.
                  Maskinens egenskaber betyder, at ingen af dens funktioner kan betragtes som hovedfunktionen, hvilket udelukker tarifering under position 8443 31 20. Reproduktionshastigheden, skanningshastigheden, den automatiske dokumentføder, antallet af papirbakker, betjeningspanelet og zoomfunktionen giver ikke tilstrækkelig begrundelse for at anse digital kopiering for hovedfunktionen.
                  Reproduktionshastigheden er den samme for kopiering og udskrivning, da den afhænger af printeren, som bruges til begge funktioner. Papirbakkerne bruges også til både udskrivning og kopiering. Skanningshastigheden er relevant for både skanning og kopiering. Den automatiske dokumentføder og betjeningspanelet bruges både til kopiering, skanning og internetfaxtransmission. Zoomfunktionen, som specielt vedrører kopiering, er ikke nok til at betragte kopiering som hovedfunktionen.
                  Endvidere er muligheden for at forbinde maskinen med en automatisk databehandlingsmaskine eller et netværk en vigtig egenskab, da det gør det muligt at printe og skanne dokumenter til og fra databehandlingsmaskinen og at sende dem via internettet.
                  Derfor skal maskinen tariferes under KN-kode 8443 31 80 som andre maskiner, der udfører to eller flere af funktionerne trykning (printning), kopiering eller faxtransmission, men ikke har digital kopiering som hovedfunktion.